                                                                                                         Specialiųjų pirkimo sąlygų 7 priedas
                                                                                                       „Pasiūlymų kainos ir kokybės santykio 
                                                                                                        vertinimo kriterijai ir sąlygos”


PASIŪLYMŲ KAINOS IR KOKYBĖS SANTYKIO
VERTINIMO KRITERIJAI IR TVARKA


1. Ekonomiškai naudingiausias pasiūlymas išrenkamas pagal kainos ir kokybės santykį. Pirkimo sutartis sudaroma su dalyviu, pateikusiu Perkančiajai organizacijai ekonomiškai naudingiausią pasiūlymą, įvertintą pagal toliau nustatytus kriterijus.
2. Pasiūlymų ekonominis naudingumas vertinamas pagal šiuos kriterijus: kainą (K), prekių pristatymo terminą (PT), papildomą garantinį terminą (GT) ir papildomą įrangą (Į).
3. Vertinimo kriterijų lyginamieji svoriai yra šie:
	Vertinimo kriterijus
	Lyginamasis svoris

	Kaina (K)
	85 balai

	Prekių pristatymo terminas (PT)
	4 balai

	Papildomas garantinis terminas (GT)
	6 balai

	Papildoma įranga (Į)
	5 balai

	Iš viso:
	100 balų


4. Kainos kriterijaus balas apskaičiuojamas pagal formulę:
K = (Kmin / Kpas) x X
kur:
K - tiekėjo pasiūlymo balas pagal kainos kriterijų;
Kmin - mažiausia neatmesto pasiūlymo kaina, Eur su PVM;
Kpas - vertinamo tiekėjo pasiūlymo kaina, Eur su PVM;
X - kainos kriterijaus lyginamasis svoris, t. y. 85 balai.
5. Prekių pristatymo termino (PT) kriterijus vertinamas taip:
	Siūlomas pristatymo terminas
	Skiriami balai

	9 savaitės
	0 balų

	6 savaitės
	2 balai

	3 savaitės
	4 balai


Jeigu tiekėjo pasiūlytas prekių pristatymo terminas nesutampa su lentelėje nurodytais terminais, balai skiriami pagal terminų intervalą, į kurį patenka pasiūlytas pristatymo terminas: iki 3 savaičių (imtinai) – 4 balai, daugiau kaip 3 savaitės, bet ne daugiau kaip 6 savaitės – 2 balai, daugiau kaip 6 savaitės, bet ne daugiau kaip 9 savaitės – 0 balų.
Jeigu tiekėjas nenurodo prekių pristatymo termino, jam už prekių pristatymo termino (PT) kriterijų skiriama 0 balų.
Jeigu tiekėjas pasiūlo ilgesnį nei maksimaliai leistiną pristatymo terminą, jo pasiūlymas laikomas neatitinkančiu pirkimo dokumentų reikalavimų.
6. Papildomo garantinio termino (GT) kriterijus vertinamas taip:
Minimalus reikalaujamas garantinis terminas yra 60 mėnesių arba ne mažiau kaip 100 000 km ridos gamintojo garantija, priklausomai nuo to, kuri sąlyga pasibaigia pirmiau. 
Šis parametras vertinamas ekonominio naudingumo būdu. Jeigu tiekėjas pasiūlo ilgesnį garantinį terminą, negu nustatytas minimalus reikalavimas, papildomi balai skiriami atsižvelgiant į tiekėjo  pasiūlytą papildomą garantijos apimtį mėnesiais ir kilometrais. 
Papildomi balai skiriami taip:
	Siūlomas garantinis terminas
	Skiriami balai

	už papildomus 12 mėn. ir papildomus 20 000 km 
	2 balai

	už papildomus 24 mėn. ir papildomus 40 000 km
	4 balai

	už papildomus 36 mėn. ir papildomus 60 000 km arba daugiau
	6 balai


Jeigu tiekėjas pasiūlo nevienodą papildomos garantijos apimtį mėnesiais ir kilometrais, balai skiriami pagal mažesnę pasiūlytą reikšmę. Jeigu papildoma garantija nepasiūloma, skiriama 0 balų.
Pavyzdžiui:
· jeigu pasiūlyta papildomai 24 mėn. ir 20 000 km – skiriami 2 balai; 
· jeigu pasiūlyta papildomai 12 mėn. ir 40 000 km – skiriami 2 balai; 
· jeigu pasiūlyta papildomai 36 mėn. ir 60 000 km – skiriami 6 balai. 
Maksimalus balų skaičius pagal šį kriterijų – 6 balai.
7. Papildomos įrangos (Į) kriterijus vertinamas taip:
Tiekėjui už kiekvieną pasiūlytą papildomos įrangos elementą, atitinkantį pirkimo dokumentų reikalavimus, skiriama po 1 balą, bet iš viso ne daugiau kaip 5 balai:
navigacija;
360 laipsnių aplinkos matymo kameros;
eismo juostų stebėjimo palaikymo sistema;
kelio ženklų atpažinimo sistema;
multifunkcinis vairaratis su radijo ir telefono valdymu.
Balai skiriami tik už tokią papildomą įrangą, kuri yra aiškiai nurodyta tiekėjo pasiūlyme ir kurios atitiktį galima objektyviai patikrinti pagal kartu su pasiūlymu pateiktus dokumentus.
8. Bendras ekonominio naudingumo balas apskaičiuojamas pagal formulę:
E = K + PT + GT + Į
kur E - bendras ekonominio naudingumo balas.
9. Laimėjusiu laikomas tas pasiūlymas, kuris po įvertinimo surenka didžiausią bendrą ekonominio naudingumo balų skaičių.
10. Jeigu dviejų ar daugiau tiekėjų pasiūlymų bendras ekonominio naudingumo balų skaičius yra vienodas, pirmesnė vieta suteikiama tam pasiūlymui, kurio kainos kriterijaus balas yra didesnis. Jeigu ir šie balai vienodi, taikomos pirkimo dokumentuose nustatytos lygiateisiškumo sprendimo taisyklės.
11. Tiekėjas, kurio pasiūlymui pagal šiuos vertinimo kriterijus buvo skirti papildomi balai, sutarties vykdymo metu privalo užtikrinti, kad pasiūlyme nurodyti ir įvertinti kriterijai būtų faktiškai įgyvendinti visą sutarties vykdymo laikotarpį, kiek tai susiję su konkretaus kriterijaus pobūdžiu.
12. Pirkimo sutartyje numatyta Perkančiosios organizacijos teisė tikrinti šių įsipareigojimų vykdymą ir sankcijos už Tiekėjo prisiimtų įsipareigojimų nevykdymą ar netinkamą vykdymą.
2

